section_heading: Posebne zone za ulaganja
paragraph_text: Poslovno-inovacijski centar BIC-Vukovar predstavlja zaokruženi koncept za potporu inovativnom, tehnološki proizvodno orijentiranom poduzetništvu - neovisno o veličini ili zrelosti tvrtke. Cilj ovog Centra je privući ili potaknuti stvaranje i rast tehnološki orijentiranih tvrtki. Poslovno-inovacijski centar BIC-Vukovar smješten je na području Vukovarske gospodarske zone na parceli površine od 15 776 m<sup>2</sup>. U svom sastavu Poslovno-inovacijski centar BIC-Vukovar ima 4 centra, smještena u 2 zgrade. U zgradi bivše tiskare Borovo (bruto površine 1125 m<sup>2</sup>) smješten je Poduzetnički inkubator, a u zgradi Poly (bruto površine 9700 m<sup>2</sup>) smještena su preostala 3 centra BIC-Vukovar i to Proizvodni centar, Centar inovativnog poduzetništva (CIP) i Edukacijski centar.<ref>Poduzetnički inkubator: Prilika mladim poduzetnicima da krenu s poslom, vecernji.hr, 25. veljače 2016., pristupljeno 22. travnja 2017.